**BROȘURA Nr. 16 - SOLICITĂRILE DE SCHIMBARE A JURISTULUI SAU A AVOCATULUI PLEDANT**

Ne angajăm să vă furnizăm un serviciu de calitate, în acord cu Carta noastră privind clienții. Această cartă este disponibilă pe site-ul nostru web – [www.legalaidboard.ie](http://www.legalaidboard.ie) – sau puteți solicita o copie de la sediul nostru central sau de la orice centru de avocatură.

**Solicitarea de schimbare a juristului/avocatului pledant.**

**Ce pot face dacă doresc să schimb un jurist / avocat pledant?**

Puteți solicita o schimbare a juristului contactându-ne în scris. Persoana căreia vă adresați depinde de cine este juristul dvs.:

* Dacă juristul este un jurist de la centrul de avocatură (dar nu Juristul administrator al centrului de avocatură) – adresați-vă în scris Juristului administrator.
* Dacă juristul este Juristul administrator sau un jurist privat care prestează servicii juridice în numele nostru – adresați-vă Departamentului de Operațiuni Civile, Consiliul de Asistență Juridică, 48-49 North Brunswick Street, George’s Lane, Smithfield, Dublin, D07 PE0C sau prin e-mail la [complaints@legalaidboard.ie](mailto:civiloperations@legalaidboard.ie).

Vom lua în considerare cererea dvs. și vom investiga problema. Este posibil să fim de acord cu cererea dvs. de schimbare a juristului dacă ne permit resursele și cu condiția să considerăm că cererea este rezonabilă. Detaliile cu privire la cererea dvs. vor fi puse la dispoziția persoanei la care aceasta se referă, pentru ca persoana respectivă să formuleze comentarii pe marginea acestui subiect.

Dacă nu vă aprobăm cererea de schimbare a juristului sau a avocatului pledant, atunci puteți solicita o revizuire/un apel în legătură cu decizia respectivă. Vă vom informa în scris cu privire la rezultatul oricărei revizuiri/oricărui apel.

**Revizuirea externă**

**Mai am la dispoziție și alte căi de remediere?**

În anumite situații, Oficiul Ombudsmanului are dreptul de a investiga orice acțiune întreprinsă de noi în exercitarea funcțiilor noastre administrative. Cu toate acestea, Oficiul Ombudsmanului nu are dreptul de a investiga prestarea serviciilor juridice de către juriștii centrului de avocatură sau de către juriștii privați care prestează servicii în numele nostru. Dacă doriți să transmiteți o reclamație cu privire la serviciile juridice pe care le primiți de la juristul dvs., Oficiul Ombudsmanului nu are nicio influență.

**Detaliile de contact ale Oficiului Ombudsmanului sunt următoarele:**

Oficiul Ombudsmanului,

18 Lower Leeson Street,

Dublin,

D02 HE97

LoCall: 1890 22 30 30

E-mail: [Ombudsman@ombudsman.gov.ie](mailto:Ombudsman@ombudsman.gov.ie)

**Detalii de contact pentru Sediul central al Consiliului**

Consiliul de Asistență Juridică,

Quay Street,

Cahirciveen,

Co. Kerry,

V23 RD36

**Tel.:** (066) 947 1000

**Fax:** (066) 947 1035

**LoCall:** 1890 615 2000

**E-mail:** [info@legalaidboard.ie](mailto:info@legalaidboard.ie)

Site web: www.legalaidboard.ie